Carcaixent se suma a les accions del "Dia Mundial Sense Tabac"
31 de maig de 2018

Carcaixent

El lema del Dia Mundial Sense Tabac 2018 és: «Tabaco i cardiopatías». La campanya busca cridar l'atenció sobre: la relació entre el tabac i les cardiopaties i altres malalties cardiovasculars, entre elles l'accident cerebrovascular, que, conjuntament, són les principals causes de mort en el món; possibles mesures i accions que destinataris importants, entre ells els governs i el públic en general, poden adoptar per a reduir els riscos per a la salut causats pel consum de tabac.

Complementant esta campanya mundial, en la localitat portem a terme una iniciativa "Carcaixent sense fum", que consistix en una serie d'actuacions en diferents àmbits al voltant de la prevenció del consum de tabac. Alguna d'elles és la difusió a través de punts d'informació claus (centre de salut, ajuntament, Servicis Socials, biblioteca, etc.) de fullets i material de sensibilització sobre els riscos del consum de tabac i d'una guia de com poder deixar de fumar.

En esta edició de "Carcaixent sense fum", s'està donant rellevància al cost econòmic de fumar a través d'uns bitllets amb el valor que suposa un any fumant una caixeta de tabac. Este material també s'ha portat als centres escoles amb els alumnes de sext de primària, en els que s'ha realitzat un taller "La xeringa fumadora"  i amb els alumnes de 1r ESO, dins del projecte de prevenció del consum de tabac.

Al mateix temps, s'ha  convocat la tercera edició del concurs de cartells del dia mundial sense tabac i que en breu tindrem els nous guanyadors.

Per altra banda, els centres escolars María Inmaculada, San Antonio i Ave María han sigut guardonats per Salut Pública d'Alzira un any més, amb el premi al millor projecte de prevenció del consum de tabac de l'àrea de Salut de la Ribera, projecte que han treballat colze a colze amb la Unitat de Prevenció Comunitària de Conductes Addictives (UPCCA) de Carcaixent.